**Copïo, Torri a Gludo**

Mae’r iconau *copïo, torri a gludo/ cut, copy and paste* ar y rhuban ‘**Hafan/Home’**.

Gellir copïo neu dorri testun neu ddelweddau a’u hailosod (gludo) mewn rhan arall o’r ddogfen. Mae hefyd yn bosibl gludo’r copi mewn dogfen neu raglen arall. Os yw’r testun yn cael ei gopïo, bydd y testun gwreiddiol yn parhau yn ddogfen. Os yw’r testun yn cael ei dorri, bydd yn cael ei ddileu o’r ddogfen.

Mae 3 ffordd wahanol o wneud y newidiadau hyn. Gallwch:

* Ddefnyddio’r iconau ar y tab ‘**Hafan/Home’** *neu*
* Glicio ar dde’r llygoden i fynd at y fwydlen cyd-destun *neu*
* Ddefnyddio gorchmynion bysellfwrdd

# Defnyddio’r iconau ar y tab ‘Hafan/Home’

|  |  |
| --- | --- |
| Mae’r iconau copïo, torri a gludo ar y tab ‘**Hafan/Home’**. Mae’r iconau yn ‘llwyd’ tan i destun gael ei ddewis. |  |

1. Dewiswch eich testun
2. Cliciwch icon ‘**Copïo/ Copy’** neu ‘**Torri/Cut’**
3. Rhowch y cyrchwr yn y man rydych chi am osod y testun
4. Cliciwch yr icon ‘**Gludo/Paste’**

# Defnyddio’r Gwymplen Cyd-destun

|  |  |
| --- | --- |
| * Dewiswch eich testun * Cliciwch ar dde’r llygoden i ddangos y gwymplen cyd-destun * Dewiswch opsiwn o restr y gwymplen * I ludo tesun, rhowch y cyrchwr dros y man rydych chi am ludo iddo a chliciwch ochr dde’r llygoden i gael y fwydlen cyd-destun. |  |

# Defnyddio Gorchmynion Bysellfwrdd

Mae gorchmynion bysellfwrdd yn gyfuniad o allweddi gorchymyn megis ‘**Ctrl’** a llythyren. Mae llawer iawn o wahanol orchmynion bysellfwrdd ac maen nhw’n gallu bod yn fwy hwylus na defnyddio’r llygoden i ddewis opsiynau.

* Dewiswch y testun
* I gopïo testun, gwasgwch ‘**Ctrl’** a’r llythyren **C**
* I dorri testun, gwasgwch ‘**Ctrl’** a’r llythyren **X**
* I ludo testun, gwasgwch ‘**Ctrl’** a’r llythyren **V**

# Defnyddio’r Clipfwrdd/Clipboard

Mae Word yn gludo’r eitem ddiwethaf sydd wedi ei thorri neu ei chopïo. Fodd bynnag, gall Word gadw hyd at 24 eitem ar y clipfwrdd. Bob tro y bydd eitem newydd yn cael ei chopïo, bydd yn cael ei hychwanegu at y clipfwrdd.

|  |  |  |
| --- | --- | --- |
|  | I agor y ‘**Clipfwrdd/Clipboard’**, cliciwch y saeth fechan yng nghornel dde waelod adran **Clipfwrdd/Clipboard’** y tab ‘**Hafan/Home’**.  Bydd eitemau sydd wedi eu torri neu eu copïo yn cael eu dangos ar y clipfwrdd.  Cliciwch ar eitem ar y clipfwrdd i’w gludo yn y ddogfen. | |
|  | Gellir dileu eitemau o’r clipfwrdd drwy glicio’r saeth i lawr ac yna dewis ‘**Dileu/Delete’** |

# Gludo Testun o Ddogfen neu Leoliad arall

|  |  |  |
| --- | --- | --- |
|  | Pan fo testun yn cael ei ludo, mae’r icon ‘**Opsiynau Gludo/Paste Options’** yn ymddangos nesaf at y testun.  Cliciwch yr icon hwn i ddangos yr opsiynau a dewiswch yr opsiwn a ddymunwch |  |
| Dim ond wrth gopïo o ddogfen neu leoliad arall mae hyn yn berthnasol. | | |